«Երբ անձը չունի բողոք, բնականաբար, ես էլ չեմ ունենա որևէ մեկի վերաբերյալ բողոք՝ հաշվի առնելով մինչև այդ տեղի ունեցածը, նկատի ունեմ Տիգրան Աթանեսյանի պահվածքը: Մեզ բոլոր ճանաչողները գիտեն, որ շատ լավ ընկերներ ենք եղել, սակայն, վերջին ամիսներին Տիգրանի պահվածքը շատ անհասկանալի էր: Նա չէր պատասխանում իմ հեռախոսզանգերին, հաղորդագրություններին, ուղղակի կորել էր՝իմանալով, որ իմ վերաբերյալ քրեական գործը շարունակվում է, ես դեռևս մեղադրյալի կարգավիճակում եմ: Դրանից հետո գործն ուղարկեցին դատարան և ես հրապարակեցի մեղադրական եզրակացությունը: Վստահ եմ, որ ինքն այդ ամենի մասին տեղյակ եղել է»,- ասաց Արմեն Սողոմոնյանը՝ հավելելով, որ իրենց միջև որևէ խնդիր չի եղել և իրենք որևէ հարցի շուրջ չեն վիճել: